Държавен вестник, бр. 97, 2015 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  97
2. приходите от доставка на балансираща 
енергия по договор по чл. 11, т. 7 от Прави­
лата за търговия с електрическа енергия по 
чл. 91, ал. 2 ЗЕ;
3. нетният резултат от балансиране по 
договор по чл. 11, т. 8 и/или 9 от Правилата 
за търговия с електрическа енергия по чл. 91, 
ал. 2 ЗЕ. 
(2) За целите на изчисление на приходите 
по чл. 5, т. 1 отчетените разходи за непроиз­
ведена балансираща енергия при регулиране 
„надолу“ се приспадат.
(3) Когато нетният резултат от балансира­
не по ал. 1, т. 3 е отрицателна стойност, за 
целите на изчисление на приходите по чл. 5, 
т. 1 нейният размер се приспада от размера 
на приходите.
(4) Когато цената на електрическата енергия 
по съответния договор е двукомпонентна, при­
ходите от продажба на електрическа енергия 
включват приходи от продажба на енергия и 
на разполагаемост/мощност.
(5) Приходите от продажба на електричес­
ка енергия по ал. 1 не включват приходи от 
продажба на разполагаемост за допълнителни 
услуги и разполагаемост за студен резерв по 
чл. 105 от Закона за енергетиката.
(6) Когато задълженото физическо или 
юридическо лице осъществява дейност едно­
временно въз основа на лицензии за произ­
водство на електрическа енергия и търговия с 
електрическа енергия, вноската се изчислява 
спрямо отчетения приход от продажба по па­
зарни цени на произведената от лицето енергия 
независимо от лицензията, в изпълнение на 
която тя е реализирана на пазара.
(7) Когато юридическото лице – обществен 
доставчик, осъществява дейност и въз основа 
на лицензия за производство на електрическа 
енергия, вноската върху произведената от 
него и доставената на крайните снабдители 
електрическа енергия се изчислява на базата 
на протоколираните количества електрическа 
енергия към обществен доставчик и цена, 
определена в действащото през същия период 
ценово решение на КЕВР.
Чл. 9. Приходите по чл. 5, т. 2 на търгов­
ците за внесената и продадена на пазара в 
страната електрическа енергия се определят 
на базата на количествата, декларирани по 
чл. 30, ал. 1 от Правилата за търговия с елек­
трическа енергия по чл. 91, ал. 2 ЗЕ.
Чл. 10. (1) Производителите на електри­
ческа енергия представят до 5-о число на 
текущия месец справка за приходите по чл. 8 
за предходния месец, съдържаща съответните 
данни, посочени в приложението.
(2) Търговците, които внасят и продават 
електрическа енергия на пазара в страната, 
представят до 5-о число на текущия месец 
справка за приходите по чл. 9 за предходния 
месец, съдържаща съответните данни, посо­
чени в приложението.
(3) До 15-о число на месеца производи­
телите и търговците подават окончателна 
справка по ал. 1 и 2, коригирана с данните 
от сетълмента. 
(4) В случай че в резултат на корекции, 
оспорвания и рекапитулации размерът на 
приходите от продадена електрическа енер­
гия претърпи изменение след 15-о число на 
месеца, съответното задължено лице подава 
коригираща справка едновременно с подава­
нето на информацията за следващия месец. 
Коригиращата справка съдържа съответните 
данни, посочени в приложението.
(5) Справките по ал. 1 – 4 се предоставят 
в електронна форма на магнитен/оптичен 
носител или по електронен път, подписани с 
електронен подпис при условията и по реда 
на Закона за електронния документ и елек­
тронния подпис.
(6) При необходимост с мотивирано искане 
на Фонда могат да бъдат изисквани и копия на 
първични счетоводни документи и платежни 
нареждания за направени вноски във Фонда.
Чл. 11. (1) В срок до 15-о число на месеца, 
следващ отчетния, операторите на електро­
преносната и електроразпределителните 
мрежи предоставят на Фонда справка по 
производители за произведените и потребе­
ните количества електрическа енергия през 
отчетния месец за всички производители, 
присъединени към съответната мрежа. 
(2) В срок до 15-о число на месеца, следващ 
отчетния, операторът на електропреносната 
мрежа предоставя на Фонда справка по тър­
говци за продадената на пазара в страната 
електрическа енергия от внос, изготвена 
на базата на предоставените от търговците 
декларации по чл. 30, ал. 1 от Правилата за 
търговия с електрическа енергия по чл. 91, 
ал. 2 ЗЕ.
Чл. 12. За установяване на размера на 
дължимите вноски Фондът може да изисква 
информация или документи от държавни 
органи и търговски дружества, включително 
от производителите на електрическа енергия, 
търговците на електрическа енергия, операто­
рите на електропреносната и електроразпре­
делителните мрежи, обществения доставчик, 
крайните снабдители и оператора на борсовия 
пазар на електрическа енергия.
Чл. 13. (1) Управителният съвет на Фонда 
определя формата на справките и техничес­
кия начин за подаването им и публикува на 
интернет страница на Фонда определената 
форма на справките и информация за начина 
на подаване.